Narodna skupština
20180314

Zahvaljujem. Naglasak je na ekonomskom razvoju i modernizaciji. S obzirom na to da je MUP nadležan za sprovođenje i primenu ovog zakona, ja bih ovde istakao rezultate koji govore u prilog da je stanje u MUP možda i na najboljem nivou u poslednjih nekoliko decenija. U sklopu modernizacije MUP izvršena je nabavka više od 700 novih automobila samo u 2017. godini, koji su potom raspoređeni po policijskim upravama i stanicama širom Srbije. Zbog građana Srbije, zbog javnosti istakao bih i nabavku, kako novih uniformi, kako nove opreme, kako toga da je rekonstruisan najveći broj policijskih stanica u Srbiji, ali i to da je planirana nabavka novih helikoptera, jer je to nešto što će po prvi put, posle 40 godina, biti primenjeno. Takođe, ako imamo u vidu i to da je samo u 2017. godini zaposleno više od 700 svršenih studenata Policijske akademije, kao i polaznika Centra za osnovnu policijsku obuku, onda vidimo na najbolji način na kom je zapravo nivo u MUP danas, a kako je to nekada bilo.